**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ** **ԵՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն** | **09.06.2022թ.** |
| **N 01/8-4/10479-2022** |
| Ձեր 27.05.2022թ. N ԳՍ/23.1/13576-2022 գրությամբ ներկայացված՝ ««Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում ու լրացում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու և **գնման գործընթաց կազմակերպելու** մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» միջոցառման գծով չբաշխված միջոցնե­րից 87,517.1 հազար դրամը վերաբաշխել և այն ուղղել նույն ծրագրի «31001 Այլ նշանակության ճանապարհների հիմնանորոգում» միջոցառմանը, հայտնում ենք, որ անհրաժեշտ է.   1. Նախագծի նախաբանից հանել «Հայաստանի Հանրապետության բյուջետային համակարգի մասին» ՀՀ օրենքի 19-րդ հոդվածի 3-րդ մասին կատարվող հղումը։ 2. Նկատի ունենալով, որ Նախագծով նախատեսվում է վերաբաշխում կատարել 1049 ծրագրի 21001 և 31001 միջոցառումների միջև առաջարկում ենք Նախագծի 1-ին կետից հանել «N 1 հավելվածի N 1 աղյուսակում» արտահայտությունը։ 3. Նախագծի N 3 N 4 հավելվածների աղյուսակներում ներկայացնել նաև 1049 ծրագրի 31001 միջոցառման գծով հատկացումները՝ առանց օբյեկտների բաշխվածության։ 4. Նախագծի N 5 հավելվածում մեկ աղյուսակով ներկայացնել 1049 ծրագրի 21001 և 31001 միջոցառումների գծով առաջարկվող փոփոխությունները և հավելվածից հանել ՀՀ կառավարությանը վերաբերող հատվածը։ | Ընդունվել է:  Ընդունվել է:  Ընդունվել է։  Ընդունվել է։ |
| 1. **ՀՀ ֆինանսների նախարարություն** | **30.06.2022թ. N 01/8-4/11808-2022** |
| Ձեր 21.06.2022թ. N ԳՍ/23.1/15856-2022 գրությամբ ներկայացված՝ Հայաստանի Հանրապետության 2022 թվականի պետական բյուջեի մասին» օրենքում վերաբաշխում ու լրացում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու և գնման գործընթաց կազմակերպելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  Նախագծով առաջարկվում է ՀՀ 2022 թվականի պետական բյուջեով «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» միջոցառման գծով չբաշխված միջոցնե­րից 87,517.1 հազար դրամը վերաբաշխել և այն ուղղել նույն ծրագրի «31001 Այլ նշանակության ճանապարհների հիմնանորոգում» միջոցառմանը։ Այս կապակցությամբ առաջարկում ենք.  ա) Նախագծով նախատեսվող նվազեցումը վերաբաշխել ՀՀ կառավարության պահուստային ֆոնդ, իսկ այնուհետև նախատեսել ՀՀ կառավարության պահուստային ֆոնդից գումարի հատկացում, նկատի ունենալով, որ ՀՀ 2022 թվականի պետական բյուջեով 31001 միջոցառման գծով միջոցներ նախատեսված չեն (վերջինս հանդիսանում է նոր միջոցառում) և ըստ այդմ խմբագրել Նախագծի համապատասխան հավելվածները,  բ) Նախագծի համապատասխան հավելվածներից հանել «առաջին կիսամյակ» սյունակները։ | Ընդունվել է։  Ընդունվել է։ |
| 1. **ՀՀ պաշտպանության նախարարություն** | **03.06.2022թ. N ՊՆ/510/2683-2022** |
| 2022 թվականի մայիսի 30-ի Ձեր N ԳՍ/23.1/13576-22 գրության առնչությամբ հայտնում եմ, որ «Հայաստանի Հանրապետության 2022 թվականի պետական բյուջեի մասին» օրենքում վերաբաշխում ու լրացում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու և գնման գործընթաց կազմակերպելու մասին» Կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն: |
| 1. **ՀՀ արդարադատության նախարարություն** | **21.06.2022թ. N 01/27.1/23653-2022** |
| 1. Նախագծի վերնագրում «ԵՎ» տառը կրկնվում է:  2.Նախագծի նախաբանում «19-րդ հոդվածի 3-րդ կետով» բառերն անհրաժեշտ է փոխարինել «19-րդ հոդվածի 3-րդ մասով» բառերով՝ նկատի ունենալով «Հայաստանի Հանրապետության բյուջետային համակարգի մասին» ՀՀ օրենքի 19-րդ հոդվածի և «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի 3-րդ մասի պահանջները: | Ընդունվել է:  Ընդունվել է: |